Thusa!

Ke lokela ho bala Bibele ya ka jwang?

Molaetsa o motle ho feta oo o ka o fumanang!

Bibele ke eng le hore ke hobaneng ke lokela ho e bala?

Bibele ke buka ya Modimo moo a buang le rona. Re mamela Lentswe la hae re ithute hore o batla re phele jwang. Hobane Lentswe la Modimo le a phela, le na le matla a ho re fetola.

Na ho bala Bibele ho ka fetola bophelo ba ka? Empa hantlentle Bibele e bua ka eng? Empa ke buka e kgolo haholo. Ke qala kae?

Bibele ke buka ya nalane, buka ya molao le buka e tletseng dipale, dithothokiso, dithuto tsa bophelo le mantswe a matshediso. Empa ka ho fetisisa ke pale ya lerato la Modimo ho wena le nna.

Empa ke buka e kgolo haholo. Ke qala kae?

Le hoja Bibele e le yona buka a kgolohadi eo o ka e balang, ke pokello ya dibuka. Ho na le di buka tse 66 kaofela.

Nkeke ka kgona ho bala dibuka tse ngata hakaalo bophelong ba ka kaofela!

Iketle! Nahana ka yona jwaloka dibuka tsa laeborari moo o kgethang eo o batlang ho e bala. Ha o a tlamehe ho di bala kaofela ka nako e le nngwe. O ka nna wa bala dikgaolo kapa ditemana tse mmalwa ka nako.

Empa ha ke sa e utlwisise?

Se ke wa inehela habobebe. Pale ke tulo e ntle moo o ka qalang. O tla makatswa ke ka kamoo e leng bobebe kateng.

Ho lokile! Ha re leke!

Ha re qale ka pale ya moshanyana ya ileng a baleha lapeng ho *Luka ^15:°11-14a.

Ngwana ya Lehlaswa
¹¹ Jesu a re: “Monna e mong o ne a ena le bara ba babedi. ¹² E monyenyane a re ho ntatae: ‘Ntate, mphe karolo ya leruo eo e leng ya ka.’ A ba arolela leruo la hae. ¹³ “Kamora matsatsi a se makae, mora e monyenyane a bokella tsohle, a fallela lefatsheng le hole, mme teng a hafa leruo la hae ka ho phela habohlaswa. ¹⁴ Yare hoba a hafe tsohle, ha wa tlala e kgolo lefatsheng leo, mme a qala ho hloka.”

Jwale ha etsahalang kamorao ho moo?

O lokela ho iphumanela! Bala *Luka ^15:°11-32.

Ke tla etsa seo jwang? Ha ke tsebe le hore ke qale kae!

Latela ditaelo ho “Ho ithuta karolo ya Bibele.

Na ho boima? Ha ke eso ka ke etsa sena.

Ho tshwana le ho ithuta ho palama baesekele. E se neng feela o tla be o se o tseba. Jwale, phetla Bibele re qale!

Itokise, butle, iwuu!

Ho ithuta Bibele

Ho ithuta Bibele ho kenyelletsa *buka, ^chapter, le °temana. Tsela e bobebe ya ho ithuta ke hore o fumane mohlala o itseng: jwale ha re batleng *Luka ^15:°11-32.

Kgele! Mebala e etsa ho be bobebe haholo!

Sheba matshwao a * ^ ° disekerineng tse ntsho le tse tshweu.

Hopola, ho na le Testamente ya Kgale le Testamente e Ntjha.

Kgato ya 1:

Hlahloba leqephe la dikahare le ka pele Bibeleng ya hao. Sheba ho *Luka! Ke Testamente e Ntjha. Jwale phetla leqepheng le ka letsohong le letona.

Ke e fumane!

Kgato ya 2:

Fumana nomoro ya kgaolo – nomoro e tenya qalong ya karolo ka nngwe. Phetla maqephe ho fihlela ho ^Kgaolo ya 15.

Ke e fumane! Ke etse jwang?

Kgato ya 3:

Na o bona dinomoro tse nyane tse batlang di le moleng o mong le o mong wa sengolwa?

Ho lokile, ke di fumane!

Dinomoro tsena di bontsha ditemana. Mohlaleng ona re batla ho bala ho tloha ho °temana ya 14. Bala o be o fihle ho °temana ya 32. Nka nako ya hao!

Ho lokile! Ke qetile! Banna, abuti enwa wa hae o nkgopotsa ausi wa ka! O lekgonatha ...

Jwale o o ka rata ho fumana eng?

Ho lokile! Jwale nka fumana “Ntata Rona” kae?

Ho fumana “Thapelo ya Morena” batla *Matheu leqepheng la dikahare. Ke buka ya pele ho Testamente e Ntjha. Jwale sheba nomoro e tenya ^6.
Fumana dinomoro tse nyane ho tloha ho °9-13.
Ke eo o e fumane!

Ha ho a ba boima!

Jwale hobane o atlehile ditlhahlobong tse pedi tsa pele ka bokgabane, o ka kgona ho batla o fumane mme o bale bopaki hohle Bibeleng. Ikwetlise ka ho sheba ditemana kaofela tse mona tataisong ena!

Ho lokile! Ke qala kae?

Na o batla ho tseba hore tsohle di qadile jwang? Bala dikgaolo tse tharo tsa buka ya Tshimoloho/Genese. Ena ke buka ya ho qala Bibeleng e fumanehang Testamenteng ya Kgale. Qala ka Kgaolo ya ^1 temana ya °1 o tswelepele ho ya Kgaolong ya ^3.

Na ke moo Adama le Eva ba kopanang teng le noha?

Ee, empa o ka bala mabapi le sena hong le tse ding tse ngata dikgaolong tsena.

Ha ke hloka matshediso le tataiso teng?

Leka Dipesalema. O ka hlokomela tse ding tse tsebisahalang, tse tshwanang le *Dipesalema ^23 le *Dipesalema ^121.

Bee ... ke a tseba “Morena ke modisa wa ka …”!!!

Ke hantle! Jwale bala haholwanyane.

Jwaloka eng?

Ha o batla ho tseba haholo ka bophelo ba Jesu le barutuwa ba hae, qala ka buka ya Luka.

Ebile, dibuka tse nne tsa Testamente e Ntjha di bitswa dibuka tsa Evangedi. Dibuka tsena di bolela pale ya bophelo ba Jesu lefatsheng ho tloha qalong ho ya pheletsong.

Ke taba tse monate ruri!

Ka nnete! Ke seo lebitso la “Evangedi” le se bolelang! Ha re qale ka buka ya Luka. Buka ena e bolela ka pale ya bophelo ba Jesu le mesebetsi ya hae lefatsheng: kamoo a ile a phedisa batho, seo a se rutileng batho ka mmuso wa Modimo mme e qetella ka ho thakgiswa ha hae sefapanong, ho tsoha ha hae bafung le ho nyolohela lehodimong.

Empa ke batla ho tseba hore Jesu o itseng!

Bala *Matheu kgaolo ya ^5, ^6 and ^7. Dikgaolong tsena Jesu o re bolella hore re phele jwang, hore re tshware batho ba bang jwang le hore re be le boikutlo bo lokileng mabapi le bophelo. Buka ya Matheu, Mareka le Johanne le tsona di re bolella ka bophelo ba Jesu lefatsheng.

Jwale Bibele e nthusa jwang bophelong ba ka ba kamehla?

Bibele ke lengolo la lerato la Modimo ho rona! Sebedisa bokgoni ba hao ba ho ithuta ho fumana dinoutsu tsena tsa lerato Bibeleng.

*Dipesalema ^36:°5-9 - Bala ka ho loka ha Modimo.
*Dipesalema ^139:°15-16 - O sebopuwa sa Modimo!
*Baroma ^8:°38 - Modimo ha a re lahle!
*1 Johanne ^4:°19 - Re a rata hobane Modimo o re ratile pele.

Na o ne o tseba hore Bibele e tshwana le dijo tsa moya?

Jwang?

Bala ho *Johanne ^6:°35.
Na o ka hopola kaofela dijo tseo o kileng wa di ja bophelong ba hao?

E re o a swaswa!

Empa ntle le dijo tsa hao tsa kamehla o ka be o sa hola ho ba le matla le bophelo bo botle. Ho tshwana le ka Bibele. O keke wa hopola dintho kaofela tseo o di utlwileng kapa tseo o di badileng Lentsweng. Empa moya wa hao o tla fetjwa ka eng ha o tingwa Lentswe la Modimo?

Empa na Bibele ha e a tlala melao? Ho etsahalang ha ke e fosa?

Na o a tseba hore ho latela melao eo re e filweng Bibeleng ho tshwana feela le ho bapala papadi?

O bolela jwalo ka bolo ya maoto kapa netebolo?

Melao ha e a etsetswa hore feela batho ba fumane monyetla o lekaneng, empa hape ho o sireletsa le ho o tataisa. Modimo o re nehile melao hore re dule re sireletsehile le ho re bontsha hore re phele jwang. Sheba ho *Phallo ^20:°3-17 o sebedisa dikhoutu tsa mebala (kapa matshwao) ebe o latela dikgato tse latelang tsa 1-3!

Jwale ho bapala papadi, o lokela ho ithuta melao?

O buile! Jwale – leano la papadi ya Modimo la hao ke lena.

*Phallo ^20:°3
Molao wa 1:
Modimo o phahametse tsohle!

*Phallo ^20:°4-5
Molao wa 2:
Ke mang thatohatsi ya hao?

*Phallo ^20:°7
Molao wa 3:
Hlokomela leleme la hao!

*Phallo ^20:°8-10
Molao wa 4:
Phomola ka letsatsi la 7 – ke taelo!

*Phallo ^20:°12
Molao wa 5:
Hlompha batswadi ba hao!

*Phallo ^20:°13
Molao wa 6:
O se ke wa bolaya!

*Phallo ^20:°14
Molao wa 7:
Boloka kelello le mmele wa hao di hlwekile!

*Phallo ^20:°15
Molao wa 8:
Ho utswa ho fosahetse!

*Phallo ^20:°16
Molao wa 9:
Bua nnete!

*Phallo ^20:°17
Molao wa 10:
Se ke wa ba le mona!

Ke melao e mengata eo!

Jwale bala kgutsufatso ya Jesu ya molao ho *Matheu ^22:°37-40!

Hantletle sebe ke eng?

Nahana ka sebe jwale ka ditshila kapa ho fosa ntlha! Sheba molao ho *1 Bakorinthe ^9:°24-27

Jwale na sebe se bolela ho se bapale papadi ho ya ka melao?

Ke nahana jwalo. Sheba ho *Johanne ^3:°16-17
Sefapanong Jesu o tsholotse madi a hae hore re tshwarelwe dibe tsa rona. Ho thakgiswa ha hae ho re dumella hore re qale hape. Modimo o hlakola letlapa la dintlha!

Jwale ha re fosa “ha se hore papadi e fedile”?

Hantle haholo! Ke seo re se bitsang molemo le mohau wa Modimo. Ha ke e behe tjena:

Sheba ditemana tsena ho bona seo ke se bolelang.

*Dipesalema ^32:°1-5

*Matheu ^18:°21-22

*2 Bakorinthe ^2:°7 Tshwarela ba bang.

Ke lokela ho ba Bibele kgafetsa hakae?

Hantle, haeba ke dijo tsa moya, ho molemo ka ho fetisisa ho etsa jwalo kgafetsa ha o kgona. Haeba o batla ho ba le matla tumelong ya hao, o lokela ho sebetsana le yona! Etsa seo Jesu a neng a se etse:

Yare e sa le ka madungwadungwana, Jesu a tsoha, a tswa, a ya nahathothe, a rapella teng.
*Mareka ^1:°35

Kopo. Ho se be le selefounu kapa thelevishene e ka o sitisang.

Temoso!
Ho bala Bibele ho ka fetola bophelo ba hao!

Jwalo ka Lentswe la Modimo, e beha melao ya ho phela mme e o bontsha ditlamorao tsa boikokobetso le ho se ikokobetse.

Jwale, na ha ke etsa se fosahetseng nka itematsa le ho lematsa batho ba bang!

Le jwale! Empa ho feta moo, e o netefaletsa lerato la Modimo le sa feleng le tshwarelo.

Karolo e monate ke hore, ka leano la papadi ya Modimo bohle re bahlodi!

Ruri!

Hopola!

O ngwana wa Modimo - *Johanne ^1:°12
Modimo o nehelane ka mora wa hae ho o pholosa! - *Johanne ^3:°16
Le ditho tsa mmele wa Jesu Kreste - *1 Bakorinthe ^12:°27
O tshirelehile hobane ha ho motho ya ka o tlosang leratong la Modimo - *Baroma ^8:°35-39
O motho hobane Modimo o o kgethile - *Johanne ^15:°16

Ho a hlolla!

Jesu ke mohlala wa hao hore o latele leano la papadi ya Modimo bophelong ba hao!

Hopola, senotlolo sa pholoso ke *Johanne ^3:°16.

O a tseba keng? Ha ke kgone ho emela hore ke qale ho bala Bibele hore ke tsebe ho latela leano la papadi ya Modimo bophelong ba ka!

Thuso le keletso ho tswa Bibeleng

Bodutu: Dipesalema 40:1-3
Boitswharo bo hlephileng: Baefese 5:15-18
Bopaki: Diketso 1:8
Ditshebo: Baefese 4:29
Ho rohakana: Jakobo 3:8-9
Ho tetebela maikutlo: Baroma 8:28-39
Kgalefo: Baefese 4:31
Kgatello ya dithaka: 1:8-19
Lerato la boena: 1 Petrose 4:8
Matshwenyeho: Dipesalema 46
Mmele: 1 Bakorinthe 6:19-20; 15:35-57
Teko: 2 Timothea 2:22

Published and distributed by the

bible society
of south africa

www.biblesociety.co.za

ISBN 978-0-7982-1991-4 (Epub)
ISBN 978-0-7982-1992-1 (Mobi)
ISBN 978-0-7982-1993-8 (PDF)